‘જાતકપારિજાત‘ના પાંચમા તથા છઠ્ઠા અધ્યાયમાં, ‘બૃહત્ જાતક‘ના પચ્ચીસમાં અધ્યાયમાં તેમ જ અન્ય ગ્રંથોમાં પ્રસંગોપાત મૃતકની ગતિ વિશે થોડી ચર્ચા પ્રાપ્‍ત થાય છે. ‘બૃહત્ જાતક‘માં ‘મૃતસ્ય કા ગતિર્ભવિષ્‍યતિ તદ્ વિજ્ઞાનમ્‘ ‘મરેલાની શી ગતિ થશે તેનું વિજ્ઞાન‘ એવા શિર્ષક નીચે જે વિગત આપી છે તે અત્યંત અલ્પ અ ને સૂત્રાત્મક છે. તે જ રીતે ‘જાતક પારિજાત‘માં પણ મરણોત્તર ગતિ વિશેની વિગતો માત્ર પાંચમા અધ્યાયમાં ૬ શ્લોકોમાં અને સાતમા અધ્યાયમાં એક જ શ્લોકમાં આપી છે. આથી આ વિષયમાં સંશોધનને ઘણો અવકાશ રહે છે. આ લેખમાં તો ઉક્ત ગ્રંથોના આધારે મૃતકની મૃત્યુકુંડળી પરથી જીવની ગતિ કેવી થઈ હશે તેનું સામાન્ય ચિત્ર હાથવગું કરી આપવાનો ઉદ્દેશ છે.